google/wiki40b huggingface dataset:
Όλγα Κεφαλογιάννη

Γέννηση και καταγωγή

Γεννήθηκε στις 29 Απριλίου 1975 στην Αθήνα και είναι η μεγαλύτερη από τις τρεις κόρες του πρώην βουλευτή και υπουργού Ιωάννη Κεφαλογιάννη και της δικηγόρου Ελένης Βαρδινογιάννη. Από την πλευρά του πατέρα της κατάγεται από την ομώνυμη οικογένεια των Ανωγείων Ρεθύμνης με σημαντική δράση κατά τις Κρητικές επαναστάσεις του 19ου αιώνα, τους Βαλκανικούς Πολέμους και την Εθνική Αντίσταση καθώς και με πολύχρονη παρουσία στην πολιτική ζωή της Ελλάδας και είναι πρώτη εξαδέλφη του Ιωάννη Κεφαλογιάννη. Από τη μητέρα της κατάγεται από τη γνωστή επιχειρηματική οικογένεια Βαρδινογιάννη και είναι ανηψιά του Βαρδή Βαρδινογιάννη.

Σπουδές και επαγγελματική πορεία

Αποφοίτησε το 1992 από το Κολλέγιο Αθηνών και στη συνέχεια σπούδασε νομική στο Πανεπιστήμιο Αθηνών. Έπειτα πραγματοποίησε μεταπτυχιακές σπουδές πρώτα στον τομέα Εμπορικού Δικαίου και Δικαίου των Επιχειρήσεων στο Βασιλικό Κολλέγιο (King's College) του Πανεπιστημίου του Λονδίνου (1998) και αργότερα στις Διεθνείς Σχέσεις στη Σχολή Fletcher του Πανεπιστημίου Tufts της Βοστώνης (2006). Εκτός από την μητρική της ελληνική, γνωρίζει αγγλικά, γαλλικά και ισπανικά. 
Είναι δικηγόρος Αθηνών από το 1999. Έχει εργαστεί σε δικηγορικά γραφεία της Αθήνας και της Νέας Υόρκης και στη Νομική Υπηρεσία της Ευρωπαϊκής Επιτροπής, ενώ διετέλεσε για μια διετία ειδική συνεργάτης του πρώην πρωθυπουργού Κωνσταντίνου Καραμανλή σε νομικά θέματα . Το 2004 προέβη στην ίδρυση του Κέντρου Έρευνας και Ανάπτυξης Ρεθύμνου.

Πολιτική σταδιοδρομία

Διετέλεσε στέλεχος της ΔΑΠ-ΝΔΦΚ και της ΟΝΝΕΔ και εξελέγη βουλευτής Ρεθύμνης με τη Νέα Δημοκρατία στις εκλογές του 2007 και του 2009. Έχει διατελέσει γραμματέας της Βουλής των Ελλήνων, Γραμματέας της Μόνιμης Επιτροπής Άμυνας και Εξωτερικών Υποθέσεων της Βουλής και μέλος της Μόνιμης Επιτροπής Μορφωτικών Υποθέσεων και της Επιτροπής Περιβάλλοντος. Από το Δεκέμβριο του 2009 ήταν τομεάρχης Τουριστικής Ανάπτυξης της Νέας Δημοκρατίας. 
Στις εκλογές της 6ης Μαΐου 2012 μεταπήδησε στην εκλογική περιφέρεια της Α΄ Αθηνών , επιτυγχάνοντας να αναδειχτεί πρώτη στην προτίμηση του εκλογικού σώματος, συγκεντρώνοντας 17.465 ψήφους. Εξελέγη στην ίδια περιφέρεια στις εκλογές της 17ης Ιουνίου του 2012 που διεξήχθησαν με λίστα καθώς και στις δύο εκλογικές αναμετρήσεις του 2015. Στις 21 Ιουνίου του 2012, διορίστηκε Υπουργός Τουρισμού στην Κυβέρνηση του Αντώνη Σαμαρά.
Είναι συγγραφέας του βιβλίου «Ο ρόλος της Ευρωπαϊκής Ένωσης στο Κυπριακό Ζήτημα», που έχει εκδοθεί από τις εκδόσεις Λιβάνη.
Άγγελος Λάσκαρις

Βιογραφικά στοιχεία

Πατέρας του ήταν ο Ιάνος. Έζησε ελεύθερο βίο και κατά τον Παπαδόπουλο επιβάρυνε την οικογένειά του λόγω άσκοπων και νεανικών παρεκτροπών. Έγινε όμως μεγάλος λόγιος και εξέδωσε στο Παρίσι παρά του Ιακώβου Οπωρινού την Συλλογή των Ελληνικών και Λατινικών επιγραμμάτων του πατέρα του (1537) και την λατινική μετάφραση μερικών Κεφαλαίων του Πολυβίου (Περί της των οπλιτών καταστάσεως).
Στην έκδοση των επιγραμμάτων υπάρχει επιστολή του Ιακώβου Τουζάνου, μαθητή του Ιάνου που διευθύνεται στον Άγγελο Λάσκαρι.
Villa savoye

Προιστορία

λακξσηφδλκαξσηδφοιθ
ασιδθφηοαισθδηασλδκηαοσιδθφηα
οιαθσδηφ
οαιθηφκξ

Ιστορικά Στοιχεία

Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

Επιρροές

Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

Αρχές Σχεδιασμού

Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

Τομή του κτιρίου

Lorem ipsum dolor sit amet, consectetur adipiscing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.
Υπόθεση Κικέρων (ταινία)

Υπόθεση

Το 1944, στην ουδέτερη Τουρκία, ο Γερμανός πρέσβης Φράντς φον Πάπεν (Τζον Βένγκραφ) και ο Άγγλος πρέσβης Φρέντερικ Τέιλορ (Γουόλτερ Χάμπντεν) συναντούν την κόμισσα Άννα Σταβίσκα (Ντανιέλ Νταριέ), Γαλλίδα και χήρα ενός Πολωνού κόμη, της οποίας η περιουσία έχει κατασχεθεί από τους Γερμανούς. Η κόμισσα δέχεται να γίνει κατάσκοπος των Γερμανών για να βγάλει χρήματα, αλλά ο φον Πάπεν απορρίπτει την πρότασή της. Λίγο αργότερα ένας άνδρας βρίσκει τον διπλωματικό ακόλουθο Μόιζιτς (Όσκαρ Κάρλβαϊς) και του ζητά να πληροφορήσει τον πρέσβη φον Πάπεν, για την ύπαρξη απόρρητων εγγράφων των Βρετανών τα οποία πουλάει για 20.000 στερλίνες. Ο άνδρας αυτός, ο οποίος κρατάει μυστική την ταυτότητά του από τους Γερμανούς είναι ο Γιουλίσες Ντιέλο (Τζέιμς Μέισον), υπηρέτης του πρέσβη Τέιλορ, καθώς και πρώην υπηρέτης του συζύγου της κόμισσας Σταβίσκα. Αφού οι Γερμανοί πιστοποιούν την αυθεντικότητα των εγγράφων που έχει φωτογραφίσει ο Ντιέλο, συνεχίζουν τη συνεργασία τους με τον κατάσκοπο, στον οποίο δίνουν το ψευδώνυμο "Κικέρων". Από τις πρώτες 20.000 στερλίνες που λαμβάνει ο Ντιέλο, δίνει στην κόμισσα Σταβίσκα τις 5.000, για να εξαγοράσει όλα τα αντικείμενα που έχει βάλει ως ενέχυρο, ελπίζοντας ότι με αυτόν τον τρόπο θα κερδίσει την καρδιά της. Ο Ντιέλο ονειρεύεται να βγάλει αρκετά χρήματα και να αναχωρήσει μαζί με την κόμισσα για την Νότια Αμερική. Οι Γερμανοί παρά την αυθεντικότητα των εγγράφων που τους πηγαίνει πιστεύουν ότι ο Ντιέλο είναι κατάσκοπος των Βρετανών, ενώ μετά από λίγο καιρό κι οι Βρετανοί αρχίζουν να τον υποπτεύονται για προδοσία.

Πληροφορίες παραγωγής

Ταινία σε σκηνοθεσία του Τζόζεφ Μάνκιεβιτς σε σενάριο του Μάικλ Γουίλσον, βασισμένο στο βιβλίο "Υπόθεση Κικέρων" του Λ. Μόιζις, το οποίο διηγείται πραγματικά γεγονότα. Ο ήρωας (ή μάλλον αντιήρωας) της ταινίας είναι ο Γιουλίσες Ντιέλο, πού ήταν υπαρκτό πρόσωπο ονόματι Ελιέζα Μπάζνα. Ο Μπάζνα, ένας Αλβανός μεγαλωμένος στην Αγγλία, ήταν υπηρέτης του Βρετανού πρέσβη στην Τουρκία κατά τη διάρκεια του Β' Παγκοσμίου Πολέμου και το 1944 συνεγάστηκε με τους Γερμανούς πουλώντας τους απόρρητα έγγραφα που ο πρέσβης κρατούσε φυλαγμενα στο χρηματοκιβώτιό του. Ο Μπάζνα πουλούσε φωτογράφιζε τα έγγραφα κι έπειτα τα πουλούσε στον Γερμανό πρέσβη και πρώην καγκελάριο Φραντς φον Πάπεν, μέσω του διπλωματικού του ακόλουθου Μόιζις.
Ο πρόεδρος της 20th Century Fox, Ντάρυλ Ζάνουκ, ήθελε να αναθέσει τη σκηνοθεσία της ταινίας στον Χένρι Χάθαγουεϊ, ενώ πρώτη επιλογή για το ρόλο της Κόμισσας Σταβίσκα ήταν η Αλίντα Βάλι. Τελικά το ρόλο ανέλαβε η Γαλλίδα Ντανιέλ Νταριέ σε μια από τις εμφανίσεις της σε χολιγουντιανή ταινία. Ο Μάνκιεβιτς ενδιαφέρθηκε για να σκηνοθετήσει την ταινία, η οποία έμενε να είναι η τελευταία του στην 20th Century Fox. Ο Ζάνουκ αποφάσισε να του επιτρέψει να σκηνοθετήσει την ταινία μόνο και μόνο για να μην τον πληρώνει τσάμπα τους τελευταίους μήνες του συμβολαίου του. Όταν έληξαν τα γυρίσματα, το συμβόλαιο του Μάνκιεβιτς είχε λήξει και δεν του επετράπη να κάνει το μοντάζ της ταινίας. Το αποτέλεσμα ήταν να αφαιρεθούν μερικές από τις καλύτερες σκηνές της ταινίας.
Περμανάντ

Η περμανάντ είναι η χημική ή / και θερμική επεξεργασία των μαλλιών έτσι ώστε να εμφανίζονται ως κύματα, μπούκλες ή απλά να ισιώνουν. Η χρήση της λέξης «permanent» (μόνιμη) είναι δικαιολογημένη από τη στιγμή που όταν γίνεται η περμανάντ το μαλλί παραμένει έτσι. Πάντως, τα νέα μαλλιά που μεγαλώνουν δεν έχουν υποστεί την επεξεργασία αυτή και η κοπή των μαλλιών από το τέλος καταργεί τις μπούκλες, δίνοντας έτσι την εντύπωση ότι η μπούκλα εξαφανίζεται σταδιακά.
1932 Τζάνσκι

Φυσικά χαρακτηριστικά

O φασματικός τύπος του Τζάνσκι είναι SI. Τα υπόλοιπα φυσικά χαρακτηριστικά του είναι άγνωστα.
Αθανασία Μουστάκα

Βιογραφία

Ήταν κόρη του ηθοποιού και θιασάρχη Διονυσίου Πλέσσα. Η Μουστάκα υπήρξε μια σημαντική τραγωδός του ελληνικού θεάτρου. Από την έναρξη λειτουργίας του «Εθνικού Θεάτρου» το 1932, υπήρξε βασικό στέλεχός του. Συνεργάστηκε επίσης με την «Ελληνική Σκηνή» που διεύθυνε ο Δημήτρης Ροντήρης, το 1951 καθώς και με τον θίασο «Λαμπέτη - Παπά - Χορν» την περίοδο 1952 - 1953. Την ίδια αυτή εποχή εμφανίσθηκε και στον ελληνικό κινηματογράφο.
Στον κινηματογράφο έπαιξε δεύτερους ρόλους και τέσσερεις δεκαετίες μετά το θάνατό της τιμήθηκε σε εκδήλωση του Σ.Ε.Η. για τους ηθοποιούς που πέθαναν κατά τα έτη 1967-1974. Στην ταινία «Μοντέρνα Σταχτοπούτα» έπαιξε το ρόλο της γιαγιάς της Αλίκης Βουγιουκλάκη. Πέθανε έπειτα από πνευμονικό οίδημα που υπέστη στο νοσοκομείο «Τίμιος Σταυρός». Κηδεύτηκε μία Κυριακή πρωινή στο Γ΄ Νεκροταφείο.
Impact Is Imminent

Τραγούδια

1. Impact Is Imminent (Holt, Souza, Hunolt, McKillop, Tempesta) - 4:20

2. A.W.O.L. (Holt, Souza, Hunolt, McKillop, Tempesta) - 5:44

3. The Lunatic Parade (Holt, Souza, Hunolt, McKillop, Tempesta) - 4:14

4. Within the Walls of Chaos (Holt, Souza, Hunolt, McKillop, Tempesta) - 7:45

5. Objection Overruled (Holt, Souza, Hunolt, McKillop, Tempesta) - 4:34

6. Only Death Decides (Holt, Souza, Hunolt, McKillop, Tempesta) - 6:07

7. Heads They Win (Tails You Lose) (Holt, Souza, Hunolt, McKillop, Tempesta) - 7:43

8. Changing of the Guard (Holt, Souza, Hunolt, McKillop, Tempesta) - 6:49

9. Thrash Under Pressure (Holt, Souza, Hunolt, McKillop, Tempesta) - 2:38
Ι.Μ. Πέι

Εκπαίδευση

Γεννήθηκε στο Guangzhou, επαρχία Guangdong της Κίνα στις 26 Απριλίου 1917, γιος ενός εξέχοντα τραπεζίτη. Εκπαιδεύτηκε αρχικά στο πανεπιστήμιο St. John στη Σανγκάη και έπειτα στο κολέγιο St. Paul του Χονγκ Κονγκ, πριν μεταναστεύσει στις Ηνωμένες Πολιτείες σε ηλικία 18 ετών. Το 1935 μετακόμισε στις ΗΠΑ και έκανε αίτηση για το Πανεπιστήμιο της Πενσιλβάνια στο τμήμα αρχιτεκτονικής, αλλά γρήγορα μεταφέρθηκε στο Τεχνολογικό Ινστιτούτο Μασαχουσέτης (MIT). Και στα δύο πανεπιστήμια οι σπουδές αρθρώνονταν με βάση το καλλιτεχνικό ρεύμα Beaux Art που είχε τις ρίζες του στις κλασικές αρχές της τέχνης και της αρχιτεκτονικής στην Ελλάδα και στη Ρώμη. Δεν ήταν ευχαριστημένος με το γεγονός αυτό και στον ελεύθερό του χρόνο έψαχνε ανελισσόμενους αρχιτέκτονες και κυρίως για τον Le Corbusier. Αποφοίτησε απ’ το ΜΙΤ το 1940. Κατά την αποφοίτησή του παρέλαβε τα βραβεία  Alpha Rho Chi Medal  και το ΜΙΤ Traveling Fellowship.
Στα τέλη της δεκαετίας του 1930, σε μια επίσκεψή του στην Ν. Υόρκη γνώρισε την Eileen Loo, η οποία σπούδαζε τότε στο Wellesley College και παντρεύτηκαν το 1942. Την ίδια χρονιά ο Πέι έκανε αίτηση εγγραφής στη μεταπτυχιακή σχολή σχεδίου του Χάρβαρντ (Harvard Graduate School of Design), όπου και μαθήτευσε υπό την διδασκαλία του Γκρόπιους (Walter Gropius). Έξι μήνες αργότερα τέθηκε εθελοντικά στις υπηρεσίες της Επιτροπής Ερευνών Εθνικής Άμυνας (National Defense Research Committee) στο Πρίνστον. Ο Πέι επέστρεψε στο Χάρβαρντ το 1944 και ολοκλήρωσε το μεταπτυχιακό του το 1946, ενώ ταυτόχρονα δίδασκε στη σχολή ως βοηθός καθηγητή (1945-48). Το 1951 βραβεύτηκε με το Wheelwright Traveling Fellowship από το Χάρβαρντ και ταξίδεψε εκτενώς στην Αγγλία, τη Γαλλία, την Ιταλία και την Ελλάδα. Ο Ι.Μ. Πέι έγινε πολίτης των Ηνωμένων Πολιτειών το 1954.

Εργασία και σταδιοδρομία

Αμέσως μετά την αποφοίτησή του από το ΜΙΤ είχε σκοπό να επιστρέψει άμεσα στην Κίνα, αλλά λόγω των πολιτικών γεγονότων παρέμεινε στις ΗΠΑ και εργάστηκε για δύο χρόνια (1940-1942) στην κατασκευαστική εταιρεία Stone & Webster στη Βοστώνη. Εκτός από την εθελοντική εργασία του στην Επιτροπή Ερευνών Εθνικής Άμυνας το 1943 και την εργασία του στο Χάρβαρντ κατά τη διάρκεια του μεταπτυχιακού του, το 1948 ο William Zeckendorf προσκάλεσε τον Πέι να αποδεχθεί τη νέα θέση του διευθυντή στον τομέα της αρχιτεκτονικής στην Webb & Knapp, μια εταιρία κτηματομεσιτικής που πλέον αναλάμβανε μεγάλης κλίμακας αρχιτεκτονικά και σχεδιαστικά έργα σε όλη την χώρα. Το 1955 ο Πέι και οι στενοί συνεργάτες του σχημάτισαν την ανεξάρτητη εταιρία I. M. Pei & Associates, η οποία στη συνέχεια μετονομάστηκε σε I. M. Pei & Partners το 1966. Είχαν πλέον την ελευθερία να συνεργάζονται και με άλλες εταιρείες, αλλά συνέχισαν να συνεργάζονται κυρίαρχα με τον Zeckendorf. Το 1989 η εταιρία μετονομάστηκε και πάλι, σε Pei Cobb Freed & Partners. Στην εταιρία απονεμήθηκε το 1968 το βραβείο Architectural Firm Award από το Αμερικανικό Ινστιτούτο Αρχιτεκτονικής.
Άνα Μπρνάμπιτς

Πρωθυπουργός

Η Άνα Μπρνάμπιτς έλαβε εντολή σχηματισμού κυβέρνησης από τον Πρόεδρο της Σερβίας, Αλεξάνταρ Βούτσιτς, όπου στις 20 Ιουνίου 2017, σε συνεννόηση με άλλα τρία κόμματα, η ίδια σχημάτισε κυβέρνηση μεγάλου συνασπισμού. Στις 29 Ιουνίου 2017 η κυβέρνηση της έλαβε ψήφο εμπιστοσύνης. Ενώ η ίδια έγινε η πρώτη γυναίκα πρωθυπουργός στην ιστορία της Σερβίας.
Τουπούα Ταμασέσε Μεαόλε

Βιογραφία

Γεννήθηκε στις 3 Ιουνίου του 1905 και ήταν γιος του Τουπούα Ταμασέσε Λεαλόφι-ο-αάνα Γ΄, τον οποίο και διαδέχθηκε μετά το θάνατο του τελευταίου, το 1929.
Την περίοδο που οι Σαμόα ήταν υπό την εντολή της Νέας Ζηλανδίας (1914-1962), ήταν ένας από τους δύο συμβούλους (Fautuas) της νεοζηλανδικής κυβέρνησης. Ο άλλος σύμβουλος ήταν ο Μαλιετόα Τανουμαφίλι Β΄. Υπήρξε ένας από τους θεμελιωτές του Συντάγματος των Δυτικών Σαμόα, που τέθηκε σε ισχύ όταν η χώρα έγινε ανεξάρτητη, το 1962. 
Μετά το θάνατό του, στις 5 Απριλίου του 1963, τον διαδέχθηκε στο αξίωμα του Τουπούα Ταμασέσε ο Τουπούα Ταμασέσε Λεαλόφι-ο-αάνα Δ΄ (8 Μαΐου 1922- 1η Ιουλίου 1983). Τον τελευταίο τον διαδέχθηκε ο γιος του Μεαοέλε και σημερινός αρχηγός κράτους, Τουφούγκα Έφι (Tupua Tamasese Tupuola Taisi Tufuga Efi).
Blücher (καταδρομικό)

Επιχειρησιακή ιστορία

Το Blücher ναυπηγήθηκε στις εγκαταστάσεις της Deutsche Werke στο Κίελο. Η κατασκευή του ξεκίνησε στις 15 Αυγούστου 1936 και η καθέλκυση του έλαβε χώρα στις 8 Ιουλίου 1937. Ολοκληρώθηκε και εντάχθηκε στην δύναμη του Kriegsmarine δύο χρόνια αργότερα, στις 20 Σεπτεμβρίου 1939.
Τον Νοέμβριο έγιναν οι τελικές βελτιώσεις και στη συνέχεια το σκάφος απέπλευσε με προορισμό το Γκότενχαφεν στην Βαλτική προκειμένου να ξεκινήσουν οι θαλάσσιες δοκιμές. Αυτές διήρκεσαν μέχρι και τα μέσα Δεκεμβρίου, ενώ στην συνέχεια το καταδρομικό επέστρεψε στο Κίελο για επιπλέον μετατροπές. Τον Ιανουάριο του 1940 πραγματοποιήθηκαν ξανά δοκιμές και ασκήσεις στην Βαλτική, οι οποίες όμως διακόπηκαν εξαιτίας του πάγου. Στις 5 Απριλίου το Blücher κρίθηκε έτοιμο να συμμετάσχει σε πολεμικές αποστολές, ξεκινώντας από την εισβολή στην Νορβηγία εντός του μηνός.
Γεώργιος Καντακουζηνός (γιος Δημητρίου Α΄)

Βιογραφία

Ήταν γιος του Δημητρίου Α΄ Καντακουζηνού και αδελφές του ήταν η Ειρήνη σύζυγος του Γεωργίου Μπράνκοβιτς δεσπότη της Σερβίας, η Ελένη σύζυγος του Δαυίδ Μεγάλου Κομνηνού της Τραπεζούντας και μία αγνώστου ονόματος αδελφή σύζυγος του Γεωργίου Η΄ της Γεωργίας. 
Τα νεανικά του έτη έζησε στην Κωνσταντινούπολη, όπου σπούδασε με διδάσκαλο τον Ιωάννη Χορτασμένο. Αργότερα μετέβη στο δεσποτάτο του Μορέως, όπως δείχνουν έγγραφα του 1431. Ήταν λόγιος και διατηρούσε μία βιβλιοθήκη στα Καλάβρυτα, όπου τον επισκέφθηκε ο Κυριακός Αγκωνίτης το 1436.
Το 1437 ο δεσπότης του Μορέως Κωνσταντίνος (ο μετέπειτα Αυτοκράτορας Κωνσταντίνος ΙΑ΄) μετέβη στην Κωνσταντινούπολη για να αντικαταστήσει προσωρινά τον αδελφό του Ιωάννη Η΄. Τότε ο Γεώργιος ταξίδεψε στην Τραπεζούντα για να επισκεφτεί την αδελφή του Ελένη και μετά πήγε στη Σερβία για να δει την άλλη αδελφή του Ειρήνη και αποφάσισε να εγκατασταθεί εκεί. Βοήθησε στην κατασκευή του κάστρου του Σμεντέρεβο, το οποίο άρχισε να κτίζει το 1430 ο Γεώργιος Μπράνκοβιτς. Για ένα διάστημα διοίκησε τη φρουρά του κάστρου. Μία σημείωση σε ένα χειρόγραφο του Προκόπιου (Cod. Palatin. gr. 278) αναφέρει ότι το 1454 ανήκε στον Γεώργιο Καντακουζηνό, που έμενε στο Σμεντέρεβο. 
Ο δισεγγονός του ιστορικός Θεόδωρος Σπανδουγίνος (γνωστός κι ως Σπανδούνης) αναφέρει πως ο Γεώργιος αμύνθηκε εκεί στις επιθέσεις των Σέρβων το 1456 και δεν παρέδιδε το κάστρο ακόμη και όταν οι επιτιθέμενοι παρήλασαν με τον αιχμάλωτο γιο του Θεόδωρο εμπρός από τα τείχη. Ο ιστορικός Ντόναλντ Νίκολ, μελετητής του Οίκου των Καντακουζηνών, πιστεύει ότι δεν ήταν στην πολιορκία του Σμεντέρεβο από τον Μουράτ Β΄ το 1439, ούτε στην τελική πολιορκία από τον Μεχμέτ Β΄ το 1459.
Ο ίδιος ιστορικός αναφέρει ότι ο Γεώργιος απεβίωσε το διάστημα 1456-59 και δεν ταυτίζεται με τον Γεώργιο Παλαιολόγο, που ο Γεώργιος Σφραντζής αναφέρει ότι ενεπλάκη το 1459 στη διαμάχη των Δημητρίου και Θωμά δεσποτών του Μορέως.
Οργανική πτώση

Οργανική ονομάζεται η πτώση της πρωτοϊνδοευρωπαϊκής γλώσσας -από όπου προέρχονται όλες οι ινδοευρωπαϊκές γλώσσες- που δηλώνει τις συνθήκες που περιβάλλουν μια πράξη. Η πτώση αυτή δεν έχει διατηρηθεί στη νέα ελληνική γλώσσα και, κατά τη διάρκεια της Αρχαϊκής εποχής, είχε συγχωνευθεί στη δοτική πτώση. Η οργανική πτώση, όπως και η τοπική, είναι πιθανή σε κείμενα της Γραμμικής Β΄.
Γεώργιος Δ. Ράλλης

Βιογραφικά στοιχεία

Γεννήθηκε στην Αθήνα και ήταν γιος του πρωθυπουργού Δημητρίου Ράλλη. Καταγόταν από την φαναριώτικη οικογένεια Ράλλη και ήταν εγγονός του νομομαθή και πολιτικού Γεωργίου Ράλλη καθώς και αδερφός του Ιωάννη Ράλλη. Σπούδασε νομικά και ιδιώτευσε ως δικηγόρος. Εξελέγη πρώτη φορά βουλευτής Αττικοβοιωτίας στις εκλογές του Δεκεμβρίου 1915 και εν συνεχεία επανεξελέγη βουλευτής Αττικής με την υποστήριξη του Λαϊκού Κόμματος στις εκλογές του 1933 και 1935 και βουλευτής Αθηνών στις εκλογές του 1936. Διετέλεσε επίσης εκλεγμένος γερουσιαστής. Στη Δίκη των έξι υπήρξε μάρτυρας κατηγορίας.
Ερρίκος Α΄ της Βουργουνδίας

Βιογραφία

Το βαπτιστικό του όνομα ήταν Όθων/Εύδης. Σαν μικρότερος γιος ακολούθησε τον εκκλησιαστικό κλάδο. Την εποχή που ο δεύτερος αδελφός του Όθων της Βουργουνδίας πέθανε πρόωρα, στις 22 Φεβρουαρίου 965, ήταν κληρικός.  Στην συνέχεια εξελέγη ο ίδιος νέος δούκας της Βουργουνδίας και τότε άλλαξε το βαπτιστικό του όνομα Εύδης σε Ερρίκος. Ο Όθων-Ερρίκος κυβέρνησε ο ίδιος ωστόσο μόνο τρεις κομητείες, οι υπόλοιπες έξι που αποτελούσαν την καρδιά του δουκάτου του Ριχάρδου της Βουργουνδίας κυβερνήθηκαν από τους υποτελείς του. 
Παντρεύτηκε στον πρώτο γάμο του την Γερβέργκα του Μακόν, χήρα του Άνταλμπερτ της Ιταλίας που είχε καταφύγει στο Οτάν,  και υιοθέτησε τον θετό γιο της Όθωνα-Γουλιέλμο. Σε δεύτερο γάμο παντρεύτηκε την Γκερσένδα, κόρη του Γουλιέλμου Β της Γασκώνης. Ωστόσο δεν απέκτησε κανέναν γιο από τους δυο γάμους του και τον διαδέχθηκε ο θετός του γιος Όθων-Γουλιέλμος.  Αυτό επέφερε σκληρό πόλεμο διαδοχής ανάμεσα στον Οίκο της Ιβρέας στον οποίο ανήκε ο Όθων-Γουλιέλμος και στην βασιλική δυναστεία των Καπετιδών υπό τον Ροβέρτο τον Ευλαβή γιο του Ούγου Καπέτου. Ο πόλεμος επέφερε τον τεμαχισμό της Βουργουνδίας ανάμεσα στην κομητεία της Βουργουνδίας και το δουκάτο της Βουργουνδίας (1004).
2661 Μπυντζόφσκι

Φυσικά χαρακτηριστικά

Τα φυσικά χαρακτηριστικά του Μπυντζόφσκι είναι άγνωστα.
Φιλελεύθερα κινήματα στο Ισλάμ

Μεταρρυθμιστές, όχι σχισματικοί

Τα κινήματα αυτά στοχεύουν στην μεταρρύθμιση του Ισλάμ από  μέσα και, ως εκ τούτου, δεν θεωρούνται ως σχισματικά, επειδή πιστεύουν επίσης στα θεμελιώδη δόγματα του Ισλάμ, (Έξι άρθρα της πίστης και οι Πέντε στύλοι του Ισλάμ).Ισχυρίζονται, επίσης, ότι η προσέγγιση του Ισλάμ από μέρους τους είναι πλήρως συμβατή με τις διδασκαλίες του, διαφοροποιούμενη από τις πιο συντηρητικές θεωρήσεις  μόνο ως προς το πώς θα προσαρμόσουν τις ισλαμικές αξίες στη σύγχρονη ζωή.
Ειδικότερα, υποστηρίζουν μια ατομική και ηθική ερμηνεία  των γραφών, παρά μια κυριολεκτική ερμηνεία. Από αυτή την άποψη, τοποθετούνται κατά κάποιο τρόπο σε συμφωνία με το σουφικό ισλαμικό μυστικισμό.

Κορανιστές

Οι μουσουλμάνοι που αποδέχονται μόνο το Κοράνι έχουν επικριτικές γνώμες για τα χαντίθ  (γι' αυτό ονομάζονται επίσης αντι-χαντίθ [anti-ḥadīth]) τα οποία δεν δέχονται ως πηγή αυθεντική και/ή αξιόπιστη για την πίστη τους.Προτείνουν γενικά την πρωτοκαθεδρία του Κορανίου και σε μερικές περιπτώσεις αρνούνται στο σύνολο τα χαντίθ. Μειώνοντας τη σπουδαιότητα των χαντίθ ανοίγει η δυνατότητα να ξαναδιαβάσει κανείς τους κορανικούς στίχους με πιο φιλελεύθερο πνεύμα. Γι' αυτό το λόγο επικρίνονται από τους περισσότερους που αντιθέτως πιστεύουν ότι ακριβώς τα χαντίθ διαφυλάσσουν την πιο αγνή ουσία του κορανικού κειμένου.

Ζητήματα και Διαμάχες

Κατά τη διάρκεια του 19ου και του 20ου αιώνα, καθώς αναπτύσσονται στην κοινωνία  ολοένα και πιο μοντέρνα ιδεολογικά ρεύματα, οι φιλελεύθεροι μουσουλμάνοι, προσπάθησαν να επανερμηνεύσουν πολλές πτυχές της θρησκείας τους.
Αυτό ισχύει ιδιαίτερα για εκείνους που ζούσαν σε μη-μουσουλμανικές χώρες.
Σε γενικές γραμμές, χαρακτηρίζονται ως φιλελεύθεροι, προοδευτικοί ή μεταρρυθμιστές, όροι οι οποίοι, ωστόσο, δεν περιλαμβάνουν την ιεράρχηση των αντίστοιχων δυτικών πολιτικών κατηγοριών, αλλά  μόνο την αντίθεση σε διάφορες συντηρητικές πτυχές των ισλαμικών κοινωνιών και  στις παραδοσιακές ερμηνείες του Ισλάμ.
Αν και δεν υπάρχει πλήρης σύμπνοια, οι φιλελεύθεροι μουσουλμάνοι γενικά, συμφωνούν ως προς τα ακόλουθα σημεία:

Κριτική του φιλελεύθερου ισλάμ 

Τόσο οι μετριοπαθείς μουσουλμάνοι όσο και οι παραδοσιακοί ασκούν συχνά κριτική προς τους φιλελεύθερους επειδή προωθούν, από τη δική τους άποψη, μια μορφή ήπια και όχι αυθεντική του Ισλάμ, ως εκ τούτου, αφομοιωμένη από το δυτικό πολιτισμό.
Οι επικριτές των φιλελευθέρων λένε, εξάλλου, ότι είναι επίσης δυνατόν να δεχθούν τις διεκδικήσεις των γυναικών και τις επιστημονικές θεωρίες όπως τον εξελικτισμό στο πλαίσιο μιας παραδοσιακής θεώρησης του  Ισλάμ. Επίσης, υπάρχει μεγάλη διαφωνία σχετικά με άλλα θέματα, όπως η ομοφυλοφιλία, που οι φιλελεύθεροι είναι πρόθυμοι να ανεχθούν, αλλά οι συντηρητικοί απαγορεύουν. Ωστόσο, τα θέματα αυτά εξακολουθούν να είναι πολύ αμφιλεγόμενα, ακόμη και ανάμεσα σε φιλελεύθερους (βλ. Ομοφυλοφιλία και Ισλάμ).
Επικριτικοί προς  τους φιλελεύθερους μουσουλμάνους   είναι επίσης άνθρωποι οι οποίοι είναι μη-μουσουλμάνοι και αντι-ισλαμιστές (βλέπε "Διεθνής Ελευθερία Πίστης). Αυτοί οι άνθρωποι καταδικάζουν ανοιχτά την ισλαμική θρησκεία  και θεωρούν το Φιλελεύθερο Ισλάμ , μια άχρηστη μειοψηφία , ως εκ τούτου, ελάχιστα αξιόπιστη.
Κομπόστ

παράγεται από την αποσύνθεση των οργανικών υλικών (φύλλα, κλαδιά, υπολείμματα κουζίνας: φρούτα, λαχανικά, κατακάθια καφέ κλπ)οδλ
Η λέξη κομπόστ προέρχεται από την αγγλική λέξη compost. Η λέξη compost προέρχεται από τη λατινική λέξη compositus από το ρήμα componere (com = μαζί + ponere = τοποθετώ). Στα τέλη του 14ου αι. στη γαλλική γλώσσα εμφανίζεται η λέξη composte με την έννοια του μίγματος των φύλλων, της κοπριάς και άλλων υλικών για τη λίπανση της γης. Η λέξη compost με τη σημερινή της έννοια εμφανίζεται το 1580 στην Αγγλία.
Είναι μια πλούσια σκούρα ουσία η οποία απαντάται και με τον όρο χούμους ή εδαφοβελτιωτικό.
Το κομπόστ μπορεί να έχει πολύ καλά ποιοτικά χαρακτηριστικά και μπορεί να χρησιμοποιηθεί για κάθε είδους καλλιέργεια
Η διαδικασία παρασκευής κομπόστ από τα οργανικά απορρίμματα έχει μεταφερθεί στα ελληνικά ως κομποστοποιηση
Στελί Ικαρίας

Γεωγραφικά Γνωρίσματα

Το Στελί βρίσκεται σε υψόμετρο 299 μέτρα από την επιφάνεια της θάλασσας. Το γεωγραφικό πλάτος του είναι 37,5912959967, ενώ το γεωγραφικό μήκος 26,1552343044. Συγκεκριμένα, είναι αγροτικό χωριό. Είναι ένα χωριό με περίπου 50 κατοίκους, μόνιμους. Διαθέτει ένα καταπράσινο περιβάλλον με κυπαρίσσια,ελιές και πλατάνια.

Πληροφορίες

Στην όμορφη πλατεία του χωριού υπάρχει και μια εκκλησία, της Κοιμήσεως της Θεοτόκου.Γίνονται δύο πανηγύρια στο χωριό στις 29 Ιουνίου και 10 Αυγούστου.
Στο Στελί και γενικότερα, στην Ικαρία, τα πανηγύρια ευεργετούν την κοινότητα. Μέσω των εισπράξεων χρηματοδοτούνται έργα προς όφελος του χωριού.